Mini Mountain avoimet treenit
2023-10-17 14:00 - 16:00, 2023-10-18 14:00 - 16:00, 2023-10-19 14:00 - 16:00, 2023-10-20 14:00 - 16:00, 2023-10-21 14:00 - 16:00 (Europe/Helsinki) | Tahko Mountain, Tahkolaaksontie 1, TAHKOVUORI, 73310
Haluaisitko testata hissipyöräilyä? Tahkolla se onnistuu erityisen helposti, sillä Mini Mountain -harjoittelualueelle ovat tervetulleita kaikki iästä riippumatta. Aloittelijat, sekä lapset että aikuiset, nousevat Mini Mountainille sompahissillä tai katetulla mattohissillä. Alueella on kolme rataa sekä tasaisempi Trainee Zone -alue.
Syyslomaviikolla 42, 14.-21.10.2023 Mini Mountainilla järjestetään kaikille avoimet treenit joka päivä klo 14-16.
Treeneihin osallistuaksesi sinulla on oltava voimassa oleva Mini Mountain aluelippu, jonka hinnat ovat 15€/2h tai 25€ / päivä.

Lue lisää Mini Mountainista ja osta liput verkosta

Mikäli sinulla ei ole omaa pyörää, voit vuokrata pyörän, kypärän ja muut suojavarusteet alueen vuokraamoista. Alamäkipyöräilyyn sopivia pyöriä Tahkolla vuokraa SkiMac Tahko ja Hill Ski Rent Tahko.

Game Over Lan
2023-10-17 14:00 - 2023-10-19 12:00 | Kulttuuriareena 44, Kauppakatu 44, Kuopio, 70100
Game Over -lanit on maksuton pelitapahtuma yli 13-vuotiaille nuorille ja nuorille aikuisille Kulttuuriareena 44:ssa.
Tarjolla on 50 konepaikkaa sekä oheisohjelmaa, kuten pelipisteitä, vierailijoita ja kilpailuja. Ovet avautuvat tiistaina 17.10. klo 14 ja tapahtuma päättyy torstaina 19.10. klo 12 (netti katkeaa klo 10). Tapahtumaan ilmoittautuneille järjestetään lepopaikat sekä tarjotaan aamiaista keskiviikkona ja torstaina klo 8-10 sekä lounasta tiistaina ja keskiviikkona klo 14-16. Omia eväitä ja juomia saa tuoda tapahtumaan. Tapahtuma on täysin päihteetön.
Tapahtumassa on mahdollista vierailla tiistaina ja keskiviikkona klo 18-21, jolloin esimerkiksi nuorten vanhemmat voivat vierailla tapahtumassa ilman ilmoittautumista.
Ilmoittautuminen ja lisätiedot>>

Hennamaalaustyöpaja
2023-10-18 16:30 | KUMMA, Kauppakatu 35, Kuopio, 70100
Kuopion taidemuseolla perehdytään hennamaalauksen saloihin ja tehdään itse omat hennamaalaukset Pracheta Den ja Naseeha Jalalin osaavassa ohjauksessa.
Henna on kasvipohjainen väriaine henapensaan lehdistä. Luonnollinen henna tuottaa punertavan oranssin väriaineen, joka värjää ihoa turvallisesti. Mehndi on ihon väliaikainen koristelu hennatahnalla ja on suosittu Etelä-Aasiassa, Afrikassa ja Lähi-idässä. Perinteisesti hennamaalauksia on toteutettu kämmenille häihin, vauvakutsuihin ja muihin juhliin.
Pracheta De on tohtoritutkija Bengalurusta Intiasta. Hän on oppinut äidiltään mehndi-kuvioinnin, ja on suunnitellut niitä perheelleen, ystävilleen ja kollegoilleen. Pracheta kertoo nauttivansa intialaisten paisley- ja mandalapohjaisten kuvioiden piirtämisestä.
Intiasta kotoisin oleva Naseeha Abdul Jalal on maisteriopiskelija Itäsuomen yliopistossa. Hän on itseoppinut hennataiteilija, joka on tehnyt hennaa juhlissa ja erityisissä tilaisuuksissa perheelleen, ystävilleen ja naapureilleen. Naseeha pitää erityisesti arabialaista ja intialaista kuvioista, joissa on kukkainen kosketus.
Hinta 20€/hlö, sisältäen materiaalit, ohjauksen ja pääsyn näyttelyihin. Englanninkielinen ohjaus.
Ilmoittaudu työpajaan ennakkoon: taidemuseo@kuopio.fi.

Koko perheen karting-ajot
2023-10-19 12:00 - 16:00, 2023-10-20 12:00 - 16:00, 2023-10-21 12:00 - 16:00, 2023-10-26 12:00 - 16:00 | Tahko Event Park, Keitaankatu 1, Tahkovuori, 73310, Suomi
Koko perheen karting-ajot Tahko Event Parkissa viikoilla 42-43 torstaisin, perjantaisin ja lauantaisin klo 12-16, non-stoppina.
Tapahtumakenttä Tahko Event Park sijaitsee Tahko Spa Hotellin vieressä ja kartingia pääsevät ajamaan kaikki yli 125cm pituiset kuskit. Perheen pienimmät, 125-140cm mittaiset kuljettajat ajavat omalla pienemmällä radalla ja pidemmät kuljettajat omalla, isommalla radallaan.
Kuljettajat varustetaan paikan päällä ajohaalarilla ja kypärällä, mutta otathan omat, sään mukaiset jalkineet ja hyvät käsineet. Kypärähupun jokainen saa paikan päältä.
Hinnat: Lapset 10€ ja aikuiset 19 €

Homma hoituu – The producers
2023-10-20 19:00, 2023-10-21 18:00 | Kuopion Kaupunginteatteri, Niiralankatu 2, Kuopio, 70600, Suomi
”New York, 1959. Kaiken kokenut Broadway-tuottaja Max Bialystock on suurissa rahavaikeuksissa. Kirvelevien tappioiden jälkeen Max ja hänen kirjanpitäjänsä Leopold Bloom keksivät nerokkaan ja nopean rikastumiskeinon: tehdään takuuvarma floppi! Niillä ei ole tuotto-odotuksia ja ylijäänyt raha laitetaan omiin taskuihin.
Kaksikko päättää etsiä kaikkien aikojen mauttomimman käsikirjoituksen, joka ivaa tasapuolisesti kaikkia. He haalivat miljoonittain rahoitusta sekä palkkaavat täysin lahjattoman pääosan esittäjän ja ohjaajan. Ja sitten vain odottamaan murska-arvosteluja. Suunnitelma on aukoton… tai niin he ainakin luulevat.”
Tarina perustuu Mel Brooksin kulttimainetta nauttivaan Oscar-palkittuun elokuvaan vuodelta 1967. Musikaali sai ensi-iltansa Broadwaylla vuonna 2001 ja voitti huimat 12 Tony-palkintoa rikkoen siihenastisen ennätyksen. Huiman suosion saaneesta musikaalista tehtiin elokuva vuonna 2005. Nyt tämä hävyttömän hauska hitti-musikaali saapuu Kuopion kaupunginteatteriin!
Rooleissa: Puntti Valtonen, Mikko Rantaniva, Mikko Paananen, Risto Korhonen, Atte Antikainen, Lotta Vaattovaara, Santeri Niskanen, Sari Happonen, Olli-Pekka Hiltunen, Riina Björkbacka ja Lina Patrikainen
Kesto 2h 35min, sisältäen väliajan.
Liput

53€ / peruslippu
49€ / eläkeläiset, opiskelijat, työttömät, varusmiehet, lapset (alle 16-vuotiaat)
45€ / ryhmät (väh. 20 hlöä), pyörätuolit

Avustajat ilmaiseksi, mutta heilläkin on oltava paikkalippu.

Osta liput>>
Hinnat sisältävät teatterin palvelumaksun 3,50 € / lippu. Palvelumaksut vaihtelevat ostopaikasta riippuen. Narikka on maksuton.

Onko täällä kuuma?
2023-10-20 19:15 | Kuopion Kaupunginteatteri, Niiralankatu 2, Kuopio, 70600, Suomi
Onko täällä kuuma? on avoin monologi naisen vaihdevuosista ja niiden mukanaan tuomista lisämausteista elämään. Näytelmää esitetään Kuopion Kaupunginteatterin Maria-näyttämöllä.
Liput

29 € / peruslippu
27 € / eläkeläiset, opiskelijat, lapset (alle 16v.), työttömät, varusmiehet
25 € / ryhmät (väh. 20hlö), pyörätuolit.

Avustajat veloituksetta, mutta heillä on oltava paikkalippu.

Osta liput>>
Hinnat sisältävät teatterin palvelumaksun 3,50 € / lippu. Palvelumaksut vaihtelevat ostopaikasta riippuen. Narikka on maksuton.

Ilja Teppo
2023-10-20 20:00 | Pannuhuone Gust. Ranin, Kauppakatu 25, Kuopio, 70100
Laulaja-lauluntekijä Ilja Teppo yhtyeineen Pannuhuone Gust. Raninin perjantai-illassa!
Vauhdikas kuuden soittajan keikka on yllätyksellinen, tiivistunnelmainen setti.
Vapaa pääsy!

Tahko Vuorijuoksu
2023-10-21 10:00 - 16:00 | Tahko, Sääskiniementie 560, TAHKOVUORI, 73310, Suomi
Savon syyslomaviikon päättävä perinteikäs maastojuoksukisa järjestetään jälleen lauantaina 21.10.2023. Startti klo 10:00!
Tarjolla on vaihtelevaa alustaa, nousumetrejä, upeita maisemia ja omaan tahtiin sopivaa vauhtia – taistele tuulispäänä kelloa vastaan tai lähde fiilistelemään kaveriporukalla. Hyvin merkatut reitit, kattava huoltoverkosto, hyvä fiilis sekä Tahkon upeat majoitus- ja ravintolapalvelut aivan kisakeskuksen vieressä.
Tahko Vuorijuoksun lisäksi sporttia on tarjolla myös Vuorijuoksijoiden perään starttaavassa Ruska MTB:ssä!
Matkat ja sarjat

Vuorijuoksu 12 km

M/N Yleinen, M/N50, P/T18 ja Retki

Vuorijuoksu 21km

M/N Yleinen, M/N50 ja Retki

Hinnat ja ilmoittautuminen >>

Aikataulu
Perjantai 20.10.2023

18.00-20.00 Kilpailutoimisto auki

jälki-ilmoittautuminen ja osallistujamateriaalin nouto

Lauantai 21.10.2023

9.00–16.00 Kilpailutoimisto ja -narikka auki
9.00–11.30 Jälki-ilmoittautuminen auki
10.00 Tahko Vuorijuoksun lähtö
12.00 Ruska MTB -lähtö
12.00–17.00 Kisaruokailu
16.00 Maali sulkeutuu

Varaa majoitus ja viihdy samalla reissulla koko viikonloppu – tekemistä tarjolla koko perheelle!

Tahkon syysloma 2023 – lue lisää >>
Varaa majoitus

Ruska MTB
2023-10-21 12:00 - 17:30 | Tahko, Sääskiniementie 560, TAHKOVUORI, 73310, Suomi
Rento huipennus maastopyöräilykaudelle – Ruska MTB poljetaan jälleen lauantaina 21.10.2023 Tahkolla. Startti klo 12:00!
Matkat ja sarjat

Ruska MTB 21 km

Alle 18v ja Fun Ride -sarjat

Ruska MTB 42km

M/N Yleinen, M/N 45 ja 55

Sähköpyörällä voi osallistua kaikille matkoille, mutta sähköpyöräläisille ei jaeta sijoituspalkintoja.
Hinnat ja ilmoittautuminen >>

Aikataulu
Perjantai 20.10.2023

18.00-20.00 Kilpailutoimisto auki

jälki-ilmoittautuminen ja osallistujamateriaalin nouto

Lauantai 21.10.2023

9.00–16.00 Kilpailutoimisto ja -narikka auki
9.00–11.30 Jälki-ilmoittautuminen auki
10.00 Tahko Vuorijuoksun lähtö
12.00 Ruska MTB -lähtö
12.00–17.00 Kisaruokailu
16.00 Maali sulkeutuu

Varaa majoitus ja viihdy samalla reissulla koko viikonloppu – tekemistä tarjolla koko perheelle!

Tahkon syysloma 2023 – lue lisää >>
Varaa majoitus

Mustapukuinen nainen
2023-10-21 13:00 - 15:00 | Kuopion Kaupunginteatteri, Niiralankatu 2, Kuopio, 70600, Suomi
Mustapukuinen nainen on modernien kauhunäytelmien klassikko. Esitys saa tukan pystyyn! Lontoossa sitä on esitetty yhtäjaksoisesti vuodesta 1989, maailmalla sen on nähnyt jo yli 7 miljoonaa ihmistä.
Vanha Arthur Kipps pyytää ammattinäyttelijää opastamaan häntä tarinan kertomisessa. Hän haluaa kertoa nuorena kokemistaan karmivista tapahtumista. Ja niin homma karkaa käsistä omille hurjille kierroksilleen.
Näytelmä perustuu Susan Hillin vuonna 1983 ilmestyneeseen kauhuromaaniin. Romaanin pohjalta on tehty myös filmatisointeja, viimeisin vuodelta 2012 Daniel Radcliffen tähdittämänä.
Ikärajasuositus: 13 vuotta
Kesto: n. 1h 50min, sisältäen väliajan
Liput

21 € / peruslippu
19 € / eläkeläiset, opiskelijat, lapset (alle 16v.), työttömät, varusmiehet
17 € / ryhmät (väh. 20hlö), pyörätuolit.

Avustajat veloituksetta, mutta heillä on oltava paikkalippu.

Osta liput>>
Hinnat sisältävät teatterin palvelumaksun 3,50 € / lippu. Palvelumaksut vaihtelevat ostopaikasta riippuen. Narikka on maksuton.

Hytti nro 6
2023-10-21 13:15 | Kuopion Kaupunginteatteri, Niiralankatu 2, Kuopio, 70600, Suomi
Hytti nro 6 on Rosa Liksomin kirjoittama Finlandia-palkittu bestseller, josta on tehty myös Juho Kuosmasen ohjaama elokuvaversio. Nyt Hytti nro 6 nähdään myös teatterin lavalla!
Suomalainen, vanhoista kalliomaalauksista kiinnostunut tyttö ja venäläinen, karkea kaivosmies päätyvät matkustamaan samassa junahytissä halki vanhan Neuvostoliiton. Matka on pitkä läpi Venäjän, mutta yllätyksiä täynnä olevalla matkalla ei pääse tylsistymään. Tapahtumat sijoittuvat 1980-luvun ja samalla Neuvostoliiton loppuun.
Ikärajasuositus: 15 vuotta.
Kesto: noin 2h 50min, sisältäen väliajan 25min.
Liput

33€ / peruslippu
31€ / eläkeläiset, opiskelijat, työttömät, varusmiehet, lapset (alle 16v.)
29€ / ryhmät (väh. 20 hlöä), pyörätuolit

Avustajat ilmaiseksi, mutta heilläkin on oltava paikkalippu.

Osta liput>>
Hinnat sisältävät teatterin palvelumaksun 3,50 € / lippu. Palvelumaksut vaihtelevat ostopaikasta riippuen. Narikka on maksuton.

Isä
2023-10-21 18:15 | Kuopion Kaupunginteatteri, Niiralankatu 2, Kuopio, 70600, Suomi
André haluaa pärjätä yksin kotona, omillaan. Anne-tytär on syystä huolissaan. Tuntuu kuin rakas, hankala ja omapäinen isä eläisi jo omassa, muistisairauden mukana alati muuttuvassa maailmassaan. Varastaako Annen palkkaama hoitaja isän kellon, vaihtuuko huoneiden järjestys miten sattuu, kenen kotona tässä oikein tänään ollaan? Jokainen aamu on aloitettava tyhjästä: missä minä olen? Onko hoitaja ovella tuttu? Entä tytär, onko tämä ainoa tyttäreni, eikös niitä ollut kaksi, semmoinen mukavampikin?
Florian Zeller on Euroopan arvostetuimpia nykydramaatikkoja, joka osaa punoa kirpeän rajuihin kohtauksiin odottamatonta huumoria. Moneen kertaan palkittu näytelmä katsoo maailmaa päähenkilönsä silmin. Elokuvaversio (2020) voitti kaksi Oscar-palkintoa mm. parhaasta miespääosasta, jota näytteli Anthony Hopkins.
Rooleissa: Esko Roine (vier.), Virpi Rautsiala, Ari-Kyösti Seppo, Kaiku Ritola, Sari Harju ja Ilkka Pentti.
Kesto 2h, sisältäen väliajan.
Liput

33 € / peruslippu
31 € / eläkeläiset, opiskelijat, lapset (alle 16v.), työttömät, varusmiehet
29 € / ryhmät (väh. 20hlö), pyörätuolit.
Avustajat veloituksetta, mutta heillä on oltava paikkalippu.
Hinnat sisältävät teatterin palvelumaksun 3,50 € / lippu. Palvelumaksut vaihtelevat ostopaikasta riippuen. Narikka on maksuton.
Osta liput>>

Jarkka Rissanen & Dave Forestfield
2023-10-21 19:00 | Ohjelmaravintola Maxim, Haapaniemenkatu 34, Kuopio, 70110, Suomi
Dave Forestfield ja Jarkka Rissanen, ”Roots, Rocks & Gospel”, konsertoivat yhdessä Kuopion Maximissa!
Dave Forestfield on Yhdysvalloissa ja Suomessa palkittu singer-songwriter ja Jarkka Rissanen on Suomen arvostetuimpiin kitaristeihin lukeutuva muusikko.
Ovet klo 19, showtime klo 20. K-18.
Liput

16,50 € ennakkoon
18 € ovelta, mikäli jäljellä
Osta liput>>

Lasse Hoikka ja Souvarit
2023-10-21 19:00 - 21:30 | Kuopion Musiikkikeskus, Kuopionlahdenkatu 23, Kuopio, 70100
Kai tiedät Souvarit? Tänä vuonna tulee kuluneeksi 45 vuotta siitä, kun Lasse Hoikka perusti legendaarisen Lasse Hoikka & Souvarit -yhtyeen Rovaniemellä.
Juhlavuoden kunniaksi Lasse Hoikka & Souvarit lähtevät nyt mittavalle 16 konserttia sisältävälle kiertueelle lokakuussa 2023. Lasse Hoikka & Souvarit -yhtyeellä on takana monia tuhansia keikkoja, miljoonia keikkakilometrejä ja yli miljoona myytyä levytystä. Yhtye tunnetaankin paitsi yleisön suurena viihdyttäjänä, niin myös upeiden Lappi-aiheisten laulujen takaa.
Lähde siis mukaan Lasse Hoikka & Souvarit 45 vuotta -juhlakiertueelle, jossa kuulija kuljetetaan ”Pariisista Lappiin”.
Konsertin arvioitu kesto 2 tuntia 30 minuuttia, sisältäen väliajan.
Järj. Gramofoni Oy
Liput

48,40€-57,40€
43,76€ ryhmät min. 10 hlöä
Hinta sisältää Kuopion Musiikkikeskuksen palvelumaksun 2 €/lippu. Palvelu- ja toimitusmaksut vaihtelevat ostopaikasta riippuen.
Osta liput>>

Charles Plogman & MiSiO
2023-10-21 20:00 | Kylpylähotelli Rauhalahti, Katiskaniementie 8, Kuopio, 70700, Suomi
Kylpylähotelli Rauhalahden lauantaitansseissa Charles Plogman & MiSiO. Tanssit ja karaoke klo 20-0.30.
Liput 18 €, majoittujat 12 €.

Jaettu tulevaisuus -työpaja
2023-10-23 13:00 - 15:00 | Kuopion kansalaisopisto, Puistokatu 20, Kuopio, 70110, Suomi
Yli 60-vuotiaille suunnattu taidetyöpaja Kuopion kansalaisopistolla maanantaisin klo 13-15!
Työpajoissa katsellaan erilaisia karttoja, tehdään uusia karttoja ja liikutaan sekä sisällä että ulkona. Kuuntelemme oman kotikaupunkimme ääniä ja piirrämme yhdessä isolle paperille. Pohdimme unelmien tulevaisuutta sekä Kuopion menneisyyttä ja tulevaisuutta.
Työpajan ohjaavat Emma Fält ja Anna-Maria Väisänen.
Ensimmäisellä kerralla kokoonnutaan luokassa D165 ja muut kerrat Kallavesi-salissa.
Ilmoittautuminen

Kirsi Rönkkö: kirsi.ronkko@kuopio.fi, puh. 044 718 2469

Voit osallistua työpajaan yhden kerran tai tulla mukaan vaikka joka maanantai!

Kummitusten Kuopio
2023-10-24 18:00 - 20:00 | Snellmaninpuisto, Kauppakatu 25, Kuopio, Suomi
Kummitusten Kuopio -kävelykierroksella tutustutaan Kuopion historiaan, menneisiin tapahtumiin ja kerrotaan kummituksiin liittyviä tarinoita.
Kierroksella selvitetään, kuka liikustelee kaupungin vanhoissa taloissa ja kortteleissa iltaisin, ja kuka hiippailee museon torneissa öisin.
Kierroksen lähtöpaikka Snellmanninpuistossa Snellmanin patsaan edustalla. Kesto noin 1h 45min, kävelymatka noin 2km.
Hinta 10€/hlö.
Liput ja lisätiedot>>

Poisonblack ft. JP Leppäluoto
2023-10-25 19:00 | Sawohouse, Tarhakuja 1, Kuopio, 70780, Suomi
Poisonblack Escapexstacy 20th Anniversary -juhlakiertueella yhdessä JP Leppäluodon kanssa saapuvat Sawohouse Undergroundiin 25. lokakuuta 2023!
Poisonblack tekee lyhyen paluun lavoille juhlistaakseen 20 vuotta sitten julkaistua debyyttialbuminaa Escapexstacy. Kiertueella nähdään myös JP Leppäluoto. Valtaosa kiertueen keikoista on jo myyty loppuun, joten kannattaa toimia nopeasti!
Ovet klo 19, showtime klo 21. K-18
Liput

25€ ennakko

osta liput>>

28€ ovelta, mikäli lippuja jäljellä.

Taidetorstai
2023-10-26 17:00 - 18:00 | Taidemuseo Eemil, Suistamontie 3, Lapinlahti, 73100
Taidemuseo Eemilissä Lapinlahdella Taidetorstai-tapahtuma, jossa kerrotaan lapinlahtelaisjuuristen taiteilijoiden sukutaustoista ja sukujen asuinpaikoista.
Kertojana toimii Lapinlahti-seuran puheenjohtaja, sukututkija Matti Ollikainen. Taiteilijat, joiden sukutaustoja tapahtumassa käsitellään, ovat Kaarina Kaikkonen, Paavo Kaikkonen, Tyko Sallinen ja Halosen taiteilijasuku.
Tapahtuman järjestävät Lapinlahti-seura ja Halosten Museosäätiö.
Vapaa pääsy.

Kausikonsertti 5: Timanttipolku
2023-10-26 18:00 - 19:45 | Kuopion Musiikkikeskus, Kuopionlahdenkatu 23, Kuopio, 70100
Kuopion kaupunginorkesteri
Karen Kamensek, kapellimestari
Raschèr-saksofonikvartetti eli
Christine Rall, Elliot Riley, Andreas van Zoelen & Oscar Trompenaars
Camille Pepin: Vajrayana
Philip Glass: Konsertto saksofonikvartetille
Robert Schumann: Sinfonia nro 2 C-duuri op. 61
Maailmalla laajalti mainetta niittänyt Raschèr-saksofonikvartetti tilasi amerikkalaisminimalisti Philip Glassilta konserton neljälle saksofonille. Ehtona oli, että teosta tulisi voida esittää sekä orkesterin kanssa että ilman. Niinpä Glass sävelsi teoksesta kaksi eri versiota, jotka Raschèr-kvartetti kantaesitti vuonna 1995. Kuopiossa kuullaan luonnollisesti orkesteriversio johtajanaan säkenöivistä Glass-tulkinnoistaan Grammy-palkinnon voittanut Karen Kamensek. Tunnelmaan virittelee buddhalaiseen maailmankatsomukseen pohjaava Camille Pepinin Vajrayana (suom. timanttipolku), kun taas väliajan jälkeen vuorossa on taattua laatua Schumannilta, jonka toinen sinfonia sisältää viittauksia muihinkin musiikinhistorian timantteihin, Bachiin ja Beethoveniin.
Järj. Kuopion kaupunginorkesteri
Kausikortti syksylle 2023

Sisältää 8 kausikonserttia

7.9. – 14.9 – 28.9. – 12.10. – 26.10. – 9.11. – 23.11. – 7.12.

Myynti 5.6. – 7.9.2023
Hinta 220 € / 179 € eläkeläiset
Osta kausikortti>>

Liput

34,50€
27,50€ eläkeläiset ja ryhmät (väh. 20 hlöä)
10,50€ lapset alle 16v ja opiskelijat
4€ konserttipäivän etulippu opiskelijat ja alle 20v
Osta liput>>

Niko Kivelä Kommunikaatio
2023-10-26 19:00 | Ohjelmaravintola Maxim, Haapaniemenkatu 34, Kuopio, 70110, Suomi
Niko Kivelä Kommunikaatio tulee esiintymään Maximiin 26. lokakuuta 2023!
Niko Kivelä Kommunikaatio on uniikki kokoonpano, jonka esiintymiset ovat puoliksi stand upia ja puoliksi bändin omaa musiikkia. Niko Kivelän lisäksi bändissä soittavat Mikko Kosonen ja Ville Kela.
Ovet klo 19, showtime klo 20. K-18.
Liput

20 € ennakkoon
23 € ovelta, mikäli lippuja jäljellä
Osta liput>>

Lyyti
2023-10-26 20:00 | Pannuhuone Gust. Ranin, Kauppakatu 25, Kuopio, 70100
Lyyti saapuu levynjulkaisukiertueellaan Pannuhuone Gust. Raniniin!
Nousussa on Lyytin kolmas albumi. Hän on kasvattanut mainetta huikeana live-esiintyjänä ja Pannuhuoneessa nähdään duo-keikka.
K-18.
Liput

15,50 € ennakkoon
16 € ovelta
Osta liput>>
